Na bratislavskom Prístavnom moste v smere do Trnavy je aktuálne prejazdný ľavý jazdný pruh. Policajti tam odstraňujú prevrátený prívesný vozík za dodávkou. V úseku sa tvoria kolóny.
Informovala o tom hovorkyňa Krajského riaditeľstva Policajného zboru v Bratislave Silvia Šimková.
Polícia vyzýva vodičov, aby sa riadili jej pokynmi a využili alternatívne trasy, ak je to možné.
Zároveň upozorňuje najmä vodičov nákladnej dopravy, ktorí nie sú plne naložení nákladom, aby z dôvodu silného vetra zvýšili svoju opatrnosť pri prejazde mostami a otvorenými úsekmi na diaľniciach.
Sledujte kanál spravodajstva Markízy
Sledujte Televízne noviny vo full HD a bez reklám na Voyo